[Foto’s] ‘Drake’ spook dit uit sodat kinders kan lees | Maroela Media
Amabelles teen die Dragon Warriors Foto: Maroela Media
Oxford University Press het Saterdag gewys hoeveel murg is in hul pype toe hulle die jaarlikse fondsinsamelingsdraakbootwedvaart by die V&A Waterfront gewen het.
Oxford University Press het in die laaste rondte die Nelson Mandela Rhodes-stigting net-net geklop. Die Mandela Rhodes-stigting is aangewys as die span met die beste gees.
Roeiers het mekaar tydens dié prettige geleentheid uitgedaag om oudpresident Nelson Mandela se nalatenskap en toewyding tot opvoeding te vier. Dit was Saterdag die twee jaar herdenking van sy afsterwe en ŉ lourierkrans is die oggend vroeg by Mandela se standbeeld op Nobel-plein neergelê. Prof. Njabulo van die Mandela Rhodes-stigting het Madiba se nalatenskap vereer voor Jolyn Phillips, ŉ student van die stigting, die skare gelei het om die nasionale volkslied te sing.
Die draakbootwedvaart het begin toe twee jong spanne, JinHai en Dragon Warriors, mekaar aangedurf het. Die tieners in dié spanne is in graad 8, 9 en 12.
BBP’s het mekaar in die volgende rondte uitgedaag en minister Debbie Schafer, LUR vir onderwys in die Wes-Kaap, was een van dié BBP’s.
Meer as 50 miljoen persone in nagenoeg 60 lande neem jaarliks wêreldwyd aan draakbootwedvaarte deel. ŉ Moderne draakbootspan bestaan uit 18 – 22 persone, waaronder die roeiers, ŉ stuurman en ŉ dromspeler wat die maat hou en roeiers aanmoedig. Groter draakbote het tot 52 of selfs 104 persone aan boord en “baba drake” het 10 persone aan boord.
Alle geld wat Saterdag tydens die wedvaart ingesamel is, word geskenk aan Wordworks, ŉ niewinsgewende-organisasie wat vroeë taal- en geletterdheidsopleiding onder kinders uit voorheen benadeelde gemeenskappe in Suid-Afrika bevorder. Wordworks is in 2005 op die been gebring.
Nobel-plein Foto: Maroela Media
Prof. Njabulo Ndebele van die Mandela Rhodes-stigting lê die lourierkrans neer Foto: Maroela Media
Pres. Nelson Mandela se toewyding tot opleiding is op 5 Desember 2015, op die tweede herdenking van sy afsterwe, vereer Foto: Maroela Media
Oxford University Press Foto: Maroela Media
Mandela Rhodes-stigting Foto: Maroela Media
Mandela Rhodes-stigting ‘n kortkop voor Amabelles Foto: Maroela Media
Amabelles Foto: Maroela Media
Oxford University Press eerste oor die wenstreep tydens dei finale rondte Foto: Maroela Media
Oxford University Press vier fees net nadat hulle die finale rondte gewen het Foto: Maroela Media
Mandela Rhodes-stigting is tydens die laaste rondte uitgestof Foto: Maroela Media
Oxford University Press se ondersteuners vier fees Foto: Maroela Media
Oxford University Press se rasieleiers vermaak die skare Foto: Maroela Media
Steve Cilliers, besturende direkteur van Oxford University Press Foto: Maroela Media
Shaun Johnson, uitvoerende hoof van die Mandela Rhodes-stigting Foto: Maroela Media
Minister Debbie Schafer, LUR van onderwys in die Wes-Kaap Foto: Maroela Media
Elke roeier het een van dié medaljes ontvang Die Oxford University Press-span met hul sertifikaat en beker Foto: Maroela Media
Steve Cilliers, besturende direkteur van Oxford University Press oorhandig die medaljes Foto: Maroela Media
Spankaptein van die Mandela Rhodes-stigting in vrolike luim nadat haar span aangewys is as die span met die beste gees Foto: Maroela Media
Spankaptein van die Mandela Rhodes-stigting vrolik nadat die span aangewys is as die span met die beste gees Foto: Maroela Media
Die Oxford University Press-span met hul sertifikaat en beker Foto: Maroela Media
Die Oxford University Press-span bewonder hul sertifikaat Foto: Maroela Media
Met sommige beriggewings soos hierdie een vat dit jou terug na gebeure in die verlede . Hier is dit 20 Mei 1983: Die Kerkstraatbom . . . Die doodmaak en verminking van onskuldige mense.
Ek was betrokke daardie dag in 1983, maar die berig herhinner my nie aan dit nie. Wat mis ek?
Die Mandela konneksie, Martin.
Dankie, ons praat vanmore hoe groot “hero” hy was.